In Your Eyes (שיר של דה ויקנד)

In Your Eyes (בעברית: בעינייך) הוא סינגל שהוקלט על ידי הזמר-יוצר הקנדי דה ויקנד. השיר יצא לאור ב-24 במרץ 2020, על ידי חברות התקליטים XO וריפבליק רקורדס, כסינגל השלישי מתוך אלבום האולפן הרביעי של דה ויקנד, After Hours.

== רקע וכתיבה ==
השיר נכתב על ידי דה ויקנד, מקס מרטין, בלי ואוסקר הולטר והופק על ידי דה ויקנד, מרטין והולטר. השיר הוא שיר סינת'-פופ וגל חדש המאפיין שירים נוספים מתוך האלבום After Hours, בו מדבר דה ויקנד על מערכת היחסים שלו עם הדוגמנית האמריקאית בלה חדיד.<ref></ref><ref></ref><ref></ref><ref></ref> השיר מתאר את תחושת החרטה שלו על כך שלא היה נאמן לבת זוגו.<ref></ref>

== וידאו קליפ ==
הווידאו קליפ הנלווה שצולם לשיר בוים על ידי אנטון תמי והועלה לערוץ היוטיוב של דה ויקנד ב-23 במרץ 2020 בשידור חי, יום לפני צאת הסינגל. בווידאו קליפ מככבת זאינה מיוצ'יה כדמות הראשית הנשית המובילה, וממשיכה את סיפור העלילה מהסרט הקצר שפרסם דה ויקנד על מנת לשווק את אלבומו החדש, לאחר שנכנס בסרט למעלית עם בת זוגו. בקליפ ניתן לראות את דה ויקנד, לאחר שהרג את בן זוגה של מויצ'ה במעלית, רודף אחרי מויצ'ה ברחבי מקומות שונים, עד שהם מגיעים למועדון לילה בשם "After Hours", בו מצליחה מויצ'ה לתפוס גרזן בו היא משתמשת כדי לערוף את דה ויקנד. בסוף הקליפ ניתן לראות את ראשו של דה ויקנד מדמם.<ref></ref>

נכון למאי 2020, מונה הצפיות של הקליפ עומד על כ-23 מיליון.

== הצלחה ==
עם צאתו כסינגל, הגיע השיר למקום ה-16 במצעד הבילבורד הוט 100.<ref></ref> השיר זכה להצלחה נאה גם בישראל, תוך שהגיע בשיאו למקום ה-21 במצעד שירי הספוטיפיי הישראלי, למקום ה-5 במצעד השבועי של מדיה פורסט, ולמקום ה-7 במצעד הרשמי של גלגלצ.<ref></ref><ref></ref><ref></ref>

נכון למאי 2020, הצליח השיר לצבור למעלה מ-144 מיליון השמעות ברשת הזרמת המדיה ספוטיפיי.<ref></ref>

== ביקורת ==
השיר צוין כרצועה בולטת מתוך האלבום על ידי מבקרי המוזיקה, כאשר הסינגל הושווה ללהיטי הרדיו הקודמים של דה ויקנד, בהם "Blinding Lights" ו-"Starboy".<ref></ref><ref></ref> עיתונאים שונים ציינו את השפעתו הכבירה של סגנון שנות השמונים של השיר, כאשר סולו הסקסופון של השיר והסינתיסייזר המלווה אותו זכו לשבחים אף הם.<ref></ref>

== מיקומי שיא ==

== נתוני מכירות ==
{| class="wikitable sortable"
!מדינה
!תואר
!מכירות
|-
! אוסטרליה (ARIA)
| זהב
| 35,000
|-
! בלגיה (BEA)
| זהב
| 20,000
|-
! ברזיל (Pro-Música Brasil)
| פלטינה
| 40,000
|-
! קנדה (Music Canada)
| זהב
| 40,000
|-
! דנמרק (IFPI Denmark)
| זהב
| 45,000
|-
! צרפת (SNEP)
| זהב
| 100,000
|-
! איטליה (FIMI)
| פלטינה
| 70,000
|-
! נורווגיה (IFPI Norway)
| פלטינה
| 60,000
|-
! פולין (ZPAV)
| פלטינה ×2
| 40,000
|-
! פורטוגל (AFP)
| זהב
| 5,000
|-
! הממלכה המאוחדת (BPI)
| כסף
| 200,000
|}

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
!עולם
|20 במרץ 2020
|הזרמת מוזיקה • הורדה דיגיטלית
| rowspan="3" |XO • ריפבליק
|<ref></ref>
|-
! rowspan="2" |ארצות הברית
| rowspan="2" |24 במרץ 2020
|רדיו להיטים עכשוויים
|<ref></ref>
|-
|רדיו שירים קצביים
|<ref></ref>
|}

== רמיקס ==

ב-21 במאי 2020 הוציא דה ויקנד את הרמיקס הרשמי של השיר, בו משתתפת הראפרית האמריקאית דוג'ה קאט.<ref></ref>

=== רקע והכרזה ===
לפני ההכרזה על הרמיקס, הוציא דה ויקנד מיני-אלבום רמיקסים לשירים מתוך האלבום After Hours, בו משתתפים אמנים כמו ליל עוזי ורט, מייג'ור לייזר וכרומטיקס.<ref></ref>

ב-19 במאי 2020 פרסמה דוג'ה קאט בעמוד הטוויטר שלה כי היא שיתפה פעולה בעת הזו עם דה ויקנד.<ref></ref> זמן קצר לאחר מכן, כתבה בחשבון הטוויטר שלה את שם השיר באותיות קטנות ואף שינתה את שמה בטוויטר לשם השיר והעידה כי היא משתתפת ברמיקס לשיר.<ref></ref> תוך זמן קצר, אישר דה ויקנד את השתתפותה ברמיקס וחשף את עטיפת הסינגל ואת תאריך הוצאתו של השיר.<ref></ref><ref name=":0"></ref>

=== ביקורת ===
אלתיאה לגאספי מרולינג סטון כתבה כי "הרמיקס כולל מעין תגובה למילותיו של דה ויקנד", וציינה כי "למרות הלחנים הצופים והסינתטיים של השיר, המילים רומזות על הספקות והחששות שיכולים להופיע בעת ביטוי רגשות פגיעים בתוך מערכת יחסים".<ref></ref>

קרל למארה ממגזין בילבורד שיבח את שיתוף הפעולה של השניים, תוך שאמר כי, "דה ויקנד מאפשר לכוכבת הרבגונית [דוג'ה קאט] להאיר את הבית השני של השיר".<ref></ref>

טום ברייהאן מסטריאוגום החמיא לתרומתה של דוג'ה קאט לשיר ואמר כי "השיר הוא יצירה חלקלקה המלאה בסינתים וסקסופונים. דוג'ה קאט הופכת את השיר לדואט של שני אנשים הרסניים זה לזה בצורה קיצונית".<ref></ref>

=== הצלחה ===
הרמיקס הצליח תוך יממה להגיע למקום הרביעי במצעד הסינגלים האמרקאי של אפל מיוזיק, תוך שהצליח להגיע גם אל המקום הראשון במצעד היווני של שירות המוזיקה והצליח להתמקם במצעדים של ארצות שונות.<ref></ref><ref></ref> ברשת הזרמת המדיה ספוטיפיי, הצליח השיר לצבור שישה מיליון השמעות בתוך ימים בודדים, ובעקבות כך נכנס אל המקום ה-90 במצעד שירי הספוטיפיי העולמי.<ref name=":1" /><ref></ref>

=== מיקומי שיא ===

=== היסטוריית יציאות לאור ===
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
!עולם
|21 במאי 2020
|הזרמת מוזיקה • הורדה דיגיטלית
|XO • ריפבליק
|<ref name=":1"></ref>
|-
!איטליה
|29 במאי 2020
|רדיו להיטים עכשוויים
|יוניברסל
|<ref></ref>
|}

== קישורים חיצוניים ==

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירי דה ויקנד
קטגוריה:שירי דוג'ה קאט
קטגוריה:שירים באנגלית
קטגוריה:שירים שנכתבו על ידי אוסקר הולטר
קטגוריה:שירים שנכתבו על ידי דה ויקנד
קטגוריה:שירים שנכתבו על ידי דוג'ה קאט
קטגוריה:שירים שנכתבו על ידי מקס מרטין
קטגוריה:שירים שהופקו על ידי דה ויקנד
קטגוריה:שירים שהופקו על ידי מקס מרטין
קטגוריה:וידאו קליפים מונפשים
קטגוריה:שירים על בגידה: זוגיות
קטגוריה:שירי גל חדש
קטגוריה:שירי סינת'-פופ
קטגוריה:סינגלים שהגיעו למקום הראשון בפולין
קטגוריה:סינגלים בהוצאת ריפבליק רקורדס